প্রবল বৃষ্টি, ঝোড়ো হাওয়ায় হুড়মুড়িয়ে ভেঙে পড়ল ১১০ ফুটের প্যান্ডেল

ওয়েবডেস্ক- ভারী বৃষ্টি (Heavy Rain) , প্রবল ঝোড়ো (Heavy Wind) হাওয়ায় ভেঙে পড়ল ১১০ ফুটের প্যান্ডেল (Pandal Collapses) । বীভৎস কাণ্ড। মাথায় হাত পুজো কর্মকর্তাদের। ঝাড়খণ্ডের (Jharkhand) ধানবাদের (Dhanbad) ভুলি ব্লকে তিরুপতি বালাজি থিম (Tirupati Balaji-Themed) করা হয়েছিল। কিন্তু দমকা প্রবল ঝোড়ো হাওয়ায় হুড়মুড়িয়ে ভেঙে পড়ে প্যান্ডেল। শুক্রবার সন্ধ্যা থেকে প্রবল ঝড় বৃষ্টি শুরু হয়, সেই সঙ্গে বইতে থাকে ঝোড়ো হাওয়া। সেই হাওয়ার দাপটে তাসের ঘরের মতো ভেঙে পড়ে বিশালাকার পুজো প্যান্ডেলটি। সৌভাগ্যক্রমে দুর্ঘটনার সময় প্যান্ডেলে ভিড় ছিল না, ফলে বড়সড় বিপর্যয় এড়ানো সম্ভব হয়েছে।

স্থানীয়রা জানিয়েছেন, একনাগাড়ে চলা বৃষ্টির কারণে প্যান্ডেলটির পরিকাঠামো দুর্বল হয়ে পড়েছিল। ফলে প্রবল ঝড়ের গতিবেগ সামলাতে পারেনি প্যান্ডেলটি।

আরও পড়ুন- মাদ্রাসায় টয়লেট-বন্দি ৪০ নাবালিকা, যোগীরাজ্যে এ কী অবস্থা!

স্থানীয় মিথিলেশ পাসওয়ান জানিয়েছেন, গত এক মাস ধরে প্যান্ডেলটি তৈরি হয়েছিল। প্রায় সাড়ে ৯ লক্ষ টাকা খরচ হয়েছিল। ১১০ ফুট উঁচু প্যান্ডেলটি পরিকাঠামো দুর্বল ছিল। সপ্তমী, অষ্টমীতে এই ঘটনা ঘটলে বহু মানুষের প্রাণহানি ঘটত। দুর্ঘটনার পর, পুজো কমিটি পুরো প্যান্ডেলটি ভেঙে ফেলার কাজ শুরু করেছে। কমিটির সদস্যরা জানিয়েছেন, যে নতুন ব্যবস্থা সিদ্ধান্ত নেওয়ার পরে পুজো প্রক্রিয়া এগিয়ে যাবে। অপরদিকে একই ঘটনা ঘটেছে ধানবাদের অন্যান্য এলাকায়। মাতকুরিয়া এবং সরাইধেলা পুজো মণ্ডপের আলোর গেট ভেঙে পড়ার খবর পাওয়া গেছে, হতা-হতের খবর নেই।

উল্লেখ্য, গত ১৭ জুন থেকে টানা বৃষ্টি চলছে। দক্ষিণ-পশ্চিম মৌসুমী বায়ু ঝাড়খণ্ডে প্রবেশের পর থেকেই গত তিনমাস জুড়ে প্রবল বৃষ্টি চলছে। বহু মানুষের প্রাণহানি সহ সম্পত্তির ক্ষয়ক্ষতি হয়েছে। ঝড়-বৃষ্টিতে ক্ষেতে কাজ করার সময় শুক্রবার তড়িদাহত হয়ে দুজন কৃষকের মৃত্যু হয়েছে জামশেদপুরের পূর্ব সিংভূমে। আগামী ৩০ সেপ্টেম্বর পর্যন্ত রাঁচিতে হলুদ সতর্কতা জারি করা হয়েছে, আগামী দিনগুলিতে মৌসুমি বায়ুর তীব্রতা বৃদ্ধি পাবে বলে সতর্ক করে দেওয়া হয়েছে। গত ২৪ ঘন্টায়, ঝাড়খণ্ড জুড়ে মৌসুমি বায়ু সক্রিয় ছিল, বেশ কয়েকটি স্থানে হালকা থেকে মাঝারি বৃষ্টিপাত রেকর্ড করা হয়েছে। পালামুতে সর্বোচ্চ ৫১ মিমি বৃষ্টিপাত রেকর্ড করা হয়েছে। রাঁচি এবং সারাইকেলা-খারসাওয়ানে এই বর্ষা মৌসুমে ৫০ শতাংশ বৃষ্টিপাত রেকর্ড করা হয়েছে। রাঁচিতে মোট ১,৫২৪.৯ মিমি বৃষ্টিপাত হয়েছে, যেখানে স্বাভাবিক গড় ১,০১৩.৯ মিমি। সরাইকেলা-খারসাওয়ানে মোট ১,৪৭৯.৯ মিমি বৃষ্টিপাত হয়েছে, যেখানে স্বাভাবিক গড় ৯৮৯.৭ মিমি।

দেখুন আরও খবর-